Mikroshēmas implants cilvēkam

Mikroshēmas implants ir īpašā kapsulā ievietota radiofrekvences identifikācijas birka, ko var implantēt cilvēka ķermenī. Šādus implantus var izmantot datu glabāšanai, lai identificētu (atpazītu) personu pēc tā identifikatora.

 Mikroshēmas implants 

Tas ir neliela ierīce, kas lieluma ziņā ir līdzīga rīsa graudiņam. Tajā nav nekādu barošanas elementu un tas darbojas no nolasītāja izstarotās enerģijas, kas ļauj implantam darboties tikpat kā neierobežotu laiku. Katrā mikroshēmā ir ieprogrammēts unikāls, neatkārtojams koda numurs, kuru nav iespējams viltot vai dzēst.

Šādus implantus var izmantot, lai identificētu personu, kā arī papildu datu glabāšanai, piemēram:
	vārds un uzvārds;
	dzimums;
	personas kods;
	dzimšanas datums un vieta;
	digitālais foto;
	pirkstu nospiedumi;
	acs tīklenes attēls;
	slimību vēsture.

 Izmantošana 

Mikroshēmu implanti potenciāli varētu kalpot kā:
	elektroniska pase;
	kredītkarte;
	slimības vēsture;
	vadītāja apliecība;
	elektroniskā atslēga.

 Implantēšanas procedūra 

Ar injekcijas palīdzību kapsulā ievietoto mikroshēmu ievada zem ādas. Bažām par veselību nav pamata, jo tas ir ievietots speciālā injektorā un sterili iepakots, kas nepieļauj inficēšanos ar kādām slimībām. Turklāt mikroshēmas ārējais apvalks ir izgatavots no inerta materiāla, kas nereaģē ar apkārtējiem audiem un nevar atstāt nekādas sekas.

 Ieguvumi un trūkumi 

 Ieguvumi 
 Nav iespējams pazaudēt 
 <p align=justify>Šībrīža analogi - kredītkartes, pase, slimības vēsture — visi ir pazaudējami dokumenti. Tos var nozaudēt, nozagt, tie var iet bojā ugunsgrēkā vai dabas katastrofās un tajos ietvertā informācija var iet bojā uz visiem laikiem.
  Vienmēr līdzi  
 <p align=justify>Pase var nebūt pieejama ārkārtas situācijās, piemēram, izglābjoties kuģa katastrofā vai citā negadījumā, jūsu slimības vēsture un pase jums būs līdzi. Ceļojot uz ārzemēm, apmeklējot banku vai veikalu jums nebūs jādomā par identifikācijas dokumentiem. Jūs varat atnākt uz veikalu bez maka un tik un tā veikt pirkumus. 
  Ekonomiska metode   
 <p align=justify>Nav jādrukā pases, kredītkartes. Mikroshēmas apstrādes ātrums ir potenciāli lielāks — bankā, uz robežām un citur vairs nevajadzēs ievadīt pases informāciju, to varēs ar speciālu skeneri automātiski nolasīt, tādējādi ietaupot laiku. 
  Citas izmantošanas iespējas  
 <p align=justify>Mājas un mašīnas varētu aprīkot ar skeneriem, kas atpazītu savu saimnieku, atbrīvojot no vajadzības nēsāt līdzi atslēgas. 


 Trūkumi 

 Drošība  
 <p align=justify>Ja nav apgādāts ar papildus drošību, piemēram, kriptēšanu vai PIN kodu, tad iebūvēto RFID var nolasīt ar trešo personu skeneriem un signāls imitēts, lai nelikumīgi izmantotu jūsu identitāti. Ja, nepietiekošas aizsardzības dēļ, ļaundariem izdotos mikroshēmu pārprogrammēt, tiem paveras iespējas manipulēt ar konkrēto personu. Piemēram, pamainīt slimības vēsturi, tādējādi apdraudot mikroshēmas nēsātāja veselību un pat dzīvību.
  Ētiskā puse  
 <p align=justify>Ne visi cilvēki grib kaut ko implantēt savā ķermenī. Tomēr pastāv cerības, ka ar laiku visi novērtēs jaunās tehnoloģijas priekšrocības, tāpat kā tas notika ar datoriem un mobilajiem tālruņiem. Tāpat varētu būt bažas par spiegošanas iespējām, kas teorētiski arī ir iespējams. Taču mūsdienu implantējamās RFID birkas nevar patstāvīgi nosūtīt signālus, un to aktivēšanai vajadzīga tieša saskare ar speciālu skeneri. Pašreiz daudz vieglāk un lētāk ir cilvēku izsekot pēc mobilā tālruņa, nevis mikroshēmas.
  Iespējamas tehniskas problēmas  
 <p align=justify>Mikroshēma var pārstāt darboties spēcīgu elektromagnētisko lauku ietekmē.
  Iespējamās problēmas ar veselību
 <p align=justify>Pastāv zinātniski neapstiprinātas baumas, ka šādas RFID mikroshēmas varētu veicināt vēža šūnu veidošanos ap mikroshēmu.


 Perspektīvas 

Mikroshēmu implants ir nākotnes tehnoloģija, kura varētu gūt plašu popularitāti un pielietojumu, lai arī tai vēl vajadzīgi tehnoloģijas uzlabojumi un pētījumi. Daudzās jomās RFID tehnoloģiju izmanto jau mūsdienās. Šīs tehnoloģijas ieviešana personas identifikācijai būtu drosmīgs solis, taču nākotnē varētu dot arī pozitīvu rezultātu.
Tomēr vairākas pilsoņu tiesību aizsardzības organizācijas un aktīvisti (starp tiem Ričards Stalmans) uzstājušies ar RFID tehnoloģiju kritiku personas un privātās dzīves brīvības aizsardzības kontekstā.

 Ārējās saites 
 RFID tirdzniecība 
 RFID izmantošana medicīnas nolūkos 
 Saki “NE” cilvēku čipēšanai


Kategorija:Elektroniskā identifikācija